burgasdotpro/wikipedia huggingface dataset:
Claudius Claudianus

Claudius Claudianus (369-404) bol rímsky básnik pôsobiaci na dvore cisára Honoria a neskôr pod ochranou jeho barbarského dvorského ministra Stilichona. Na rozdiel od väčšiny básnikov svojej doby, ktorý patrili k rímskej senátorskej aristokracii a zaoberali sa literárnou tvorbou ako voľnočasovou kratochvíľou, bol Claudianus, pôvodom Grék z Alexandrie, profesionálny básnik, ktorý sa živil svojim literárnym nadaním. Jeho poézia sa výrazne líši od nezáväznej, vysoko sofistikovanej ale k dobovým problémom hluchej tvorby rímskej šľachty. Claudianov talent mu získal uznanie a podporu mocných osobností doby, ktorý si udržal až do konca svojho života, a bol svojimi súčasníkmi považovaný za jedného z najväčších literárnych géniov svojej doby.
Život.
Claudianova sľubná kariéra sa začala roku 395, kedy básnik po prvý raz navštívil Rím. Vydarenými oslavnou básňou na dvoch zo svojich patrónov, konzulov Probina a Olybria ("Panegyricus dictus Probino et Olybrio consulibus", Panegyrik vyslovený na konzulov Probina a Olybria), si získal pozornosť cisárskeho dvora, predovšetkým vtedy všemocného najvyššieho veliteľa rímskych vojsk v Západorímskej ríši, barbara vandalského pôvodu Stilichona. Za jeho literárnu činnosť mu boli postupne udeľované všemožné pocty vrátane vlastnej sochy na fore (400), titulu "vir illustris" a bohatej nevesty vybratej Stilichonovou manželkou Serenou. Na základe chýbajúcich zmienok o udalostiach po roku 404 v básnikovej tvorbe sa predpokladá, že zomrel okolo tohto roku.
S Claudianovou osobnosťou sa spájajú ešte dva rozporuplné informácie, a to, že, hoci jeho rodným jazykom bola gréčtina, po príchode do Ríma skladal verše iba v latinčine, a to s najväčším majstrovstvom. Grécky vytvoril iba jedinú skladbu v ranom období, "Gigantomachia" (Zápas gigantov), z ktorej sa dochovali dva krátke fragmenty. Čo je ešte zaujímavejšie, Claudius Claudianus, napriek tomu, že tvoril pre a oslavoval kresťanského cisára a jeho kresťanských úradníkov, sám zostával až do smrti „obzvlášť tvrdošijný pohan“ ("paganus pervicacissimus", takto ho charakterizuje historik Paulus Orosius). Jeho dielo je predchnuté až mystickou aurou pohanských mystérií, ku ktorým mal z Orientu pochádzajúci Claudianus prirodzene blízko. Claudianov pohanský elán ostro kontrastuje s umierneným konzervatívnym pohanstvom rímskej aristokracie, prípadne s jej otvoreným agnosticizmom, kedy sa akoby vyčerpala všetka energia, ktorú vyššie vrstvy mohli vložiť do upadajúceho rímskeho náboženstva.
Dielo.
Claudianovu tvorbu možno rozčleniť do troch skupín:
Napriek tomu, že latinský jazyk nie je Claudianovou materinskou rečou, vyrovnajú sa jeho básne veršom, ktoré písali latinskí autori vo všetkých ohľadoch. Pri porovnaní so svojimi z aristokratických kruhov pochádzajúcimi súčasníkmi vyniká živosť až živelnosť jeho veršov a záživnosť.
Zaváranie

Zaváranie je spôsob tepelnej konzervácie potravín, pri ktorej sa pokrm v pohári tesne uzavrie viečkom a ohrieva na teplotu okolo 85 °C alebo vyššiu.
Ohrievaním uzatvorených pohárov vo vode alebo v pare dochádza k uvareniu a pasterizácii pokrmu. Súčasne je z nádoby vytlačený prebytočný vzduch, ktorý sa vplyvom vysokej teploty rozťahuje. Po určitom čase sa nechá pohár vychladiť. Tým dôjde k zmršteniu vzduchu vnútri pohára, a pretože je uzavretý viečkom, zníži sa v ňom tlak. Viečko je okolitým atmosférickým tlakom pritlačené pevne k poháru a tak sa dosahuje vzduchotesnosť. Pokrm je chránený pred kontamináciou mikroorganizmami z vonkajšieho prostredia a môže sa ďalej uchovať bez pokazenia.
Prvé pokusy s hermetickým konzervovaním ovocia urobil v roku 1804 francúzsky kuchár Nicolas Appert. Tieto konzervy boli určené pre francúzske bojové lode.
Mikuláš II.

Mikuláš II. môže byť:
Rufius Festus

Rufius alebo Rufus Festus (4. storočie) bol rímsky historik, ktorého identita nie je celkom jasná. Festus je autorom stručných rímskych dejín žánru "breviarium", "Breviarium rerum gestarum populi Romani" (Stručné dejiny rímskeho národa), ktoré dokončil okolo roku 369. Theodor Mommsen stotožňuje tohoto Rufa Festa s Rufiom Festom, prokonzulom provincie Achaia roku 366 a zároveň aj s básnikom Rufom Festom Avienom. Podľa iných ide o Festa z Tridenta, sekretára cisára Valenta a neslávne prísneho prokonzula provincie Asia, ktorý sa postaral o potlačenie Theodorovho sprisahania.
Sedulius

Coelius alebo Caelius Sedulius bol rímsky kresťanský básnik z prvej polovice 5. storočia. Izidor zo Sevilly a "Decretum Gelasianum" ho označujú ako kňaza.
Sedulius získal v Itálii klasické vzdelanie. V rokoch 425-450 napísal v hexametroch skladbu "Carmen paschale" (Veľkonočná báseň) v piatich knihách. Ide o pomerne voľné prebásnenie niektorých biblických príbehov a predovšetkým Nového zákona v pokuse priblížiť sa Vergíliovi.
Sedulius je tiež autorom niekoľkých kratších hymnov. Jedna z jeho básní o Kristovi, pôvodne o dĺžke 23 štvorverší v jambickom dimetre tvorí dnes súčasť vianočnej liturgie, iná bola pričlenená k trojkráľovej liturgii. Sedulius napísal tiež báseň "Veteris et novi Testamenti collatio" (Porovnanie Starého a Nového zákona).
Veporské pásmo

Veporské pásmo je štruktúrna zóna Západných Karpát tvorená najmä predtreťohorným kryštalinikom a obalovými jednotkami. Jeho najvýznamnejšiu časť tvorí kryštalinikum veporika. Patrí do Centrálnych Západných Karpát.
Geografické vymedzenie.
Vystupuje najmä na Strednom Slovensku v podloží neovulkanitov ako tzv. sklenoteplický, pliešovský a lieskovecký ostrov, ďalej v Kráľovohoľskej časti Nízkych Tatier, vo Volovských a Stolických vrchoch, Branisku a Čiernej hore. Od severnejšieho pásma jadrových pohorí ho delí čertovická línia, od gemerského pásma je oddelené margeciansko-lebeníckou líniou. V oblasti veporského pásma sa nachádza najväčší plutón Západných Karpát, označovaný ako veporský granitoidný plutón.
Tektonické členenie.
Kryštalinikum je prekryté obalovými jednotkami Foederáta a Veľkého boku. Zatiaľ čo jednotka Foederáta je označovaná ako obalová jednotka južného verporika, veľkobocká jednotka predstavuje tzv. severné veporikum. Severné veporikum kontinuálne prechádza do odlepených sedimentov fatrika. Súčasťou pásma sú aj príkrovy silicika (drienocký, muránsky, stratenský) a hronika. Nachádzajú sa tu tiež trosky gemerika. Zvyšky gossauských sedimentov vrchnej kriedy a niekoľko reliktov neogénnych vulkanitov (sklenoteplický a pliešovský ostrov).
Na strednom Slovensku sa veporské pásmo sa v svojej klasickej oblasti v západnej časti Slovenského rudohoria a Kráľovohoľských Tatrách rozdeľuje na 4 zóny:
Samostatné zóny tvoria v Branisku a Čiernej hore:
Zaradenie Zemplínskych vrchov do veporského pásma je predmetom diskusie. Podľa súčasných poznatkov sa skôr jedná o odlišnú jednotku označovanú ako zemplinikum.
Sileši Sihine

Sileši Sihine (* 29. január 1983, Šeno, Etiópia) je etiópsky atlét, venujúci sa behu na 5000 metrov a 10 000 metrov. Na olympiáde v Aténach získal striebornú medailu na 10 000 metrov.
Kyselina gama-aminomaslová

Kyselina gama-aminomaslová alebo kyselina γ-aminomaslová, správne kyselina 4-aminobutánová, je aminoderivát kyseliny maslovej. Často sa na jej pomenovanie používa anglická skratka GABA ("gamma-aminobutyric acid"). Patrí medzi tzv. signálne molekuly. Viaže sa na GABAA a GABAB receptory. Prvýkrát bola bola pripravená v roku 1883 a v roku 1950 bola odhalená jej úloha v nervovej sústave ako hlavný inhibičný neurotransmiter.
Význam v tele.
Nervová sústava.
V mozgu stavovcov funguje GABA ako inhibičný neurotransmiter tým, že sa viaže na určité receptory nachádzajúce sa na bunkovej membráne pred- a posynaptických neurónov. Naviazaním sa na tieto receptory otvára iónové kanály, čím umožňuje tok záporne nabitých chloridových aniónov dnu do bunky a tok kladne nabitých draslíkových katiónov von z bunky. Týmto vznikne zmena v membránovom potenciáli, čo spôsobí hyperpolarizáciu.&lt;br&gt;
Existujú 2 druhy GABA receptorov:
Neuróny, ktoré výtvarajú GABA sa nazývajú GABAergické neuróny a poväčšine majú inhibičný účinok.&lt;br&gt;
GABAA receptory sú ligandom riadené chloridové kanály, ktoré keď sú aktivované kyselinou γ-aminomaslovou, umožnujú prietok chloridových aniónov cez bunkovú membránu. To či je tento prietok depolarizujúci (membránový potenciál sa zvyšuje) alebo hyperpolarizujúci/inhibičný (membránový potenciál sa znižuje) závisí od smeru toku chloridových aniónov. Pokiaľ z bunky chloridové anióny odtekajú GABA je depolarizujúca a pokiaľ do bunky pritekajú GABA je hyperpolarizujúca (inhibičná). Predpokladá sa, že pri vývoji nastáva zmena v bunkovom mechanizme regulujúcom koncentráciu chloridových aniónov v bunke, čím GABA mení svoju funkciu medzi vývojom z kojenca na dospelého. V dospelom mozgu mení GABA svoju funkciu z excitačnej na inhibičnú.
Mimo nervovú sústavu.
GABA sa takisto vo veľkých množstvách vytvára v pankreatických beta bunkách. Beta bunky vylučujú GABA spolu s inzulínom. GABA z týchto buniek sa potom naviaže na alfa bunky na susedných ostrovčekoch a tým im zabráni vylučovať glukagón (ktorý by zvrátil účinky inzulínu).&lt;br&gt;
GABA bola taktiež nájdená aj v iných orgánoch vrátane čriev, žalúdku, vajcovodoch, maternici, obličkách, pľúcach a pečeni, aj keď v oveľa nižšej hladine než v beta bunkách či neurónoch.&lt;br&gt;
Excitačný GABAergický mechanizmus bol takisto objavený v epiteli priedušnice. Spúšťa sa pri vystavení sa alergénom a môže zohrávať určitú úlohu v mechanizmoch astmy.
Biosyntéza.
GABA sa biosyntetizuje z kyseliny glutámovej pomocou enzýmu glutamátdekarboxyláza a pyridoxalfosfátu, ktorý slúži ako kofaktor.
Katabolizmus.
Premena kyseliny γ-aminomaslovej je katalyzovaná enzýmom GABA transamináza. GABA sa s 2-oxoglutarátom premieňa na sukcinát
semialdehyd a glutamát. Sukcinát semialdehyd je potom oxidovaný na kyselinu jantárovú, ktorá potom vstupuje do Krebsovho cyklu ako zdroj energie.
Bohuslav Chňoupek

Bohuslav Chňoupek (* 10. august 1925, Petržalka – † 28. máj 2004, Praha) bol politik, diplomat, publicista, počas husákovskej normalizácie česko-slovenský minister zahraničných vecí.
Životopis.
V roku 1945 vstúpil do KSČ. V roku 1950 absolvoval Vysokú školu hospodárskych vied v Bratislave. V rokoch 1949 – 1960 pôsobil ako novinár v rôznych komunistických periodikách na Slovensku. V rokoch 1960 – 65 korešpondent Pravdy v Moskve. Po návrate bol zvolený za kandidáta ÚV KSČ. V rokoch 1967 – 69 námestník ministra kultúry a školstva SR.
Činnosť počas Pražskej jari 1968.
K tomuto obdobiu sa vzťahujú spomienky E. Goldstückera, v čase Pražskej jari predsedu Zväzu čsl. spisovateľov o stretnutí na ideologickej komisii ÚV KSČ 9. 2. 1968: 
Podpora normalizačnej politiky.
Za podporu normalizačnej politiky G. Husáka v rokoch 1969 – 70 vymenovaný za ústredného riaditeľa Československého rozhlasu v Prahe, kde riadil politické čistky. 
Aktívne obhajoval vstup okupačných vojsk.
Veľvyslanec v Moskve, minister zahraničných vecí.
V rokoch 1970 – 1971 pôsobil ako česko-slovenský veľvyslanec v Moskve. Od decembra 1971 zastával post ministra zahraničných vecí ČSSR. Z tejto funkcie bol odvolaný 11. novembra 1988 na nátlak skupiny okolo Vasiľa Biľaka odmietajúcej reformy.
Po novembri 1989 bol od októbra 1990 pol roka vo väzbe v súvislosti s obvinením zo zneužitia právomoci verejného činiteľa. 
Literárna a publicistická činnosť.
Bohuslav Chňoupek bol literárne a publicisticky činný od roku 1957. Najmä po roku 1969 začal publikovať práce z oblasti medzinárodných vzťahov a histórie využívajúc privilegovaný prístup k archívom. Potom, čo bol po páde komunizmu nútený odísť z vysokej politiky, pokračoval vo vydávaní prác, nadväzujúcich na predchádzajúce články, alebo na aktuálne témy.
Dňa 16. októbra 1998 bola B. Chňoupkovi odovzdaná cena Európskeho kruhu Franza Kafky v Prahe za knihu o Andym Warholovi.
V svojráznom nekrológu „Chňoupkovo dědictví aneb Jak agent SSSR řídil ministerstvo zahraničí“ hodnotil zásluhy B. Chňoupka bývalý minister zahraničných vecí Jiří Dienstbier.
Michal Vyšný

Michal Vyšný PhDr. (* 1915 - † 1980), bol slovenský evanjelický kňaz, novinár a československý dôstojník. Otec britsko-slovenského historika Paula Vyšného.
Životopis.
Pochádzal z národne uvedomelej liptovskej evanjelickej rodiny. Rodák zo zaniknutej obce Sokolče. V rokoch 1934-38 absolvoval Evanjelickú teologickú fakultu v Bratislave. Od roku 1938 študoval na Slobodnej protestantskej teologickej fakulte v Paríži. Od roku 1939 príslušník československej armády na Západe. V jej rámci dosiahol hodnosť podporučíka duchovnej služby. 
V roku 1940 sa stal vojenským duchovným 1. československej divízie vo Francúzsku. Po porážke Francúzka sa mu podarilo dostať do Veľkej Británie. Službu vojenského duchovného vykonával naďalej v Náhradnom telese československej armády. Podľa zachovaných správ bol jeho postoj k vnútorným pomerom československej armády na Západe pomerne kritický. V máji roku 1944 bol preradený na československé londýnske Ministerstvo sociálnej starostlivosti.
Zároveň pôsobil pod krycím menom ("Farár z Liptova") aj ako rozhlasový hlásateľ vysielania do okupovaného Československa.
V roku 1945 sa s československou vládou cez Rumunsko vrátil do Košíc a potom pôsobil v štátnych službách na Ministerstve poľnohospodárstva v Prahe ako vedúci tlačového odboru.
Po komunistickom prevrate v roku 1948 bol politicky prenasledovaný a musel pracovať v neadekvátnych zamestnaniach (napr. ako nočný vrátnik v uhoľných skladoch). Preto v roku 1962 (alebo 1964) legálne emigroval do Veľkej Británie, kde najprv pracoval na železnici ako úradník a v roku 1968 sa stal pracovníkom slovenskej redakcie BBC. Zároveň bol a prekladateľom a prednášal aj na viacerých britských školách. Jeho pôsobenie vo Veľkej Británii je zatiaľ málo zdokumentované, pretože povahovo bol skôr utiahnutejším človekom a v rámci spoločenského života nebol odkázaný na krajanskú komunitu, pretože jeho manželka bola Angličanka: Grace Mary Vyšná, rod. Royce (*1917- †2000). Zomrel v Anglicku a je pochovaný v meste Peterborough, kde žila rodina jeho manželky.
Jeho synovcami žijúcimi na Slovensku sú maliar a grafik Orest Dubay a novinár Vladimír Šmihula.
Rozhodnutím ministra obrany SR z mája 2010 bol poručík Michal Vyšný povýšený do vojenskej hodnosti kapitána in memoriam, bol mu priznaný štatút vojnového veterána a taktiež mu bola udelená pamätná medaila Za účasť v boji proti fašizmu a za oslobodenie vlasti.
Fabius Planciades Fulgentius

Fabius Planciades Fulgentius (prelom 5./6. storočia) bol rímsky gramatik z Afriky. Jeho dielo stojí na pomedzí antickej a stredovekej literatúry svojim chápaním klasického antického odkazu, dejín aj literatúry, ktoré bude príznačné pre nasledujúce storočia.
Dielo.
Fulgentius sám sa navyše zmieňuje o svojich raných básnických pokusoch podľa vzoru Anakreóna a o spise "Physiologus" týkajúcom sa medicíny a mystického výkladu čísloviek 7 a 9.
Podobne ako iný rodák z Afriky, Martianus Capella, i Fulgentius je jedným z predstaviteľov tzv. afrického štýlu neskorej antiky, bombastického, afektovaného, nahusteného a mätúceho. Používa dlhé, zložité vety, ktorých význam je ťažké pochopiť, jeho latinčina obsahuje mnohé chyby a jeho myšlienky pôsobia zmäteným dojmom.
Paul Vyšný

Paul Vyšný (* 1943, Veľká Británia) je britský historik slovenského pôvodu, špecialista na strednú a východnú Európu.
Životopis.
Jeho otcom bol Michal Vyšný (1915-1980) slovenský evanjelický kňaz a československý dôstojník. Matka bola Angličanka (Grace Mary Vyšná, rod. Royceová (1917-2000)). 
V súčasnosti pôsobí ako vysokoškolský pedagóg na na Katedre moderných dejín University of St Andrews (Škótsko), kde je zároveň členom univerzitného senátu. Je špecialistom na moderné dejiny (19.-20. storočie) strednej a východnej Európy vrátane Ruska a bývalého ZSSR a dejiny britskej politiky voči tomuto regiónu. 
Osobitnú pozornosť venuje dejinám Čechov a Slovákov. V súčasnosti pracuje nad dejinami československej exilovej vlády v Londýne a organizuje zbierku na vybudovanie pomníku českému husitskému vyslancovi Pavlovi Kravářovi (Paul Craw) upálenému v r. 1433 v Škótsku.
Dielo.
Je autorom viacerých publikácií. Medzi najvýznamnejšie patria:
Kobylí potok

Kobylí potok môže byť:
Blossius Aemilius Dracontius

Blossius Aemilius Dracontius (455-505) bol rímsky básnik tvoriaci počas vandalskej okupácie severnej Afriky v druhej polovici 5. storočia v Kartágu.
Život.
Dracontius pochádzal z bohatej veľkostatkárskej rodiny zo severnej Afriky a získal vzdelanie podľa rímskych štandardov. V mladosti sa popri literárnej tvorbe venoval právnickej praxi. Vandali, ktorý po roku 439, kedy dobyli Kartágo, fakticky kontrolovali túto provinciu, Dracontiovi ponechali jeho majetky. Neskôr si ale básnik vyslúžil nepriazeň vandalského panovníka Gunthamunda, ktorý mu majetok skonfiškoval a uvrhol ho do väzenia, zrejme v súvislosti s panegyrikom, ktorý Dracontius zložil na východorímskeho cisára Zenóna. 
Ďalšia Dracontiova tvorba, v ktorej sa objavujú dve diela venované Gunthamundovi – "Satisfactio" (Zadosťučinenie) a "De laudibus Dei" (O chválach Božích) - , mu mala zabezpečiť znovuzískanie stratenej kráľovskej priazne. Výsledok jeho snaženia nie je známy, ale možno sa domnievať, že básnik získal slobodu a odišiel z Afriky do Itálie. Poukazoval by na to rukopis obsahujúci niektoré Dracontiove básne, ktorý pochádza z kláštora v Bobbiu.
Smrtiace prostriedky

Smrtiace prostriedky je román z lekárskeho prostredia od amerického spisovateľa a lekára Leonarda Goldberga.
Zoznam častí seriálu Odložený prípad

Tento zoznam je zoznam častí seriálu "Odložený prípad". Seriál má sedem sérii. Prvá, druhá a tretia séria má 23 častí, štvrtá 24 častí, piata 18 častí, šiesta 23 častí a siedma 22 častí, dohromady 156 častí. V USA sa 2. mája 2010 skončila posledná siedma séria. Seriál na Slovensku vysiela TV Markíza.
Prípady v chronologickom poradí.
 :1972: 3-08 Honor
Fingerboard

Fingerboard je zmenšený skateboard, približne v pomere 1:8, na ktorom môže človek robiť rôzne fingerboardové triky pomocou prstov, pričom ukazovák slúži ako predná noha a prostredník ako zadná noha.
Existujú rôzne veľkosti fingerboardov:
-šírka: od 25mm do 35mm 
-dĺžka : od 95mm do 112mm (podľa potreby jazdca)
Termín fingerboard sa skladá z dvoch anglických slov a to finger () a board () takže fingerboard možno voľne preložiť ako doska na prsty. Fingerboardy sa pôvodne vyrábali iba ako prívesky, až keď ľudia zistili, že sa na nich dajú robiť triky, začali sa vyrábať samostatne - teda nie ako prívesok. Najznámejší výrobcovia fingerboardov sú TechDeck z U.S.A. (pre začiatočníkov) a BerlinWood z Nemecka. Ich cena sa pohybuje od 2 do 100 €. 
S fingerboardom môžete jazdiť po rôznych povrchoch. Priaznivci fingerboardovania si však obvykle zaobstarávajú rampy, ktorých je tiež viac druhov a značiek. Rampy sú pomerne drahé a ich cena sa pohybuje od 12 do 115 €. Záleží od kvality a značky. Existujú plastové a drevené rampy. 
Fingerboarding na Slovensku nie je veľmi rozšírený ale aj tak sa nájde pár významných jazdcov, ktorí patria medzi svetovú špičku. Najznámejšími a zároveň najaktívnejšími sú Martin Hluchý a Juraj Danko.
Lišaj vŕbkový

Lišaj vŕbkový ("Deilephila elpenor" (Linnaeus, 1758)) je nočný motýľ z čeľade lišajovité (Sphingidae).
Opis.
Rozpätie krídel je 6,57 cm. Sfarbenie krídel majú obe pohlavia rovnaké a majú aerodynamický tvar tela. Lieta v máji a júni.
Hlohová ulica

Hlohová ulica je ulica:
Jarmočná ulica

Jarmočná ulica je ulica:
Jesenského ulica

Jesenského ulica je ulica:
Kopernikova ulica

Kopernikova ulica je ulica:
Ulica M. Benku

Ulica M. Benku je ulica:
Ulica M. R. Štefánika

Ulica M. R. Štefánika resp. Ulica Milana Rastislava Štefánika je ulica v týchto slovenských mestách a obciach:
Ulica M. Bela

Ulica M. Bela je ulica:
Ulica Československej armády

Ulica Československej armády je ulica:
Jazyková poznámka.
Po zmene pravopisu písania prvého písmena názvov ulíc v roku 1991 vyvstal zdanlivý problém, či sa to, čo sa do roku 1991 písalo „ulica Československej armády“, má od roku 1991 písať „Ulica Československej armády“ alebo „Ulica československej armády“ (pričom skrátený tvar tak pre tvar „Ulica Československej armády“, ako aj pre tvar „Ulica československej armády“ je vždy len „Československej armády“).
Ulice s týmto menom sú spravidla pomenované buď pred rokom 1954 (teda pred rokom premenovania Československej armády na Československá ľudová armáda) alebo na počesť Československej armády ako víťazky počas druhej svetovej vojny. Napríklad v Bratislave bola dnešná Špitálska ulica svojho času premenovaná na "ulicu Československej armády" podľa „hrdinskej“ Československej armády ako víťazky vo vojne pri príležitosti 10. výročia Slovenského národného povstania. Podobne sa vyskytoval a vyskytuje názov Ulica Červenej armády, napriek tomu, že sovietska armáda sa po vojne už prestala volať Červená armáda. Výraz Československá armáda je teda v názve týchto ulíc spravidla vlastné meno a počiatočné č sa preto aj po veľkej zmene pravopisu ulíc v roku 1991 píše s veľkým Č. Vidno to mimochodom navyše aj podľa toho, že sa v roku 1991 po zmene pravopisu československý na česko-slovenský neupravil pravopis týchto ulíc na „Ulica česko-slovenskej armády“.
Jazyková poradňa SME v jednej svojej odpovedi síce vyjadruje názor, že by sa malo písať „Ulica československej armády“, ale zdôvodňuje to chybnou a nepodloženou domnienkou, že výraz československá armáda sa tu vraj vzťahuje na obdobie po roku 1954, kedy sa armáda už oficiálne volala Československá ľudová armáda a teda výraz československá armáda už nebol vlastným menom, ale len nejakým skráteným pomenovaním. Nielenže je táto domnienka chybná (pozri vyššie), ale paradoxne tento názor tá istá Jazyková poradňa popiera v inej odpovedi o rok neskôr, kde je už správne uvedené, že sa píše Ulica Československej armády a výslovne sa píše, že Československá armáda je vlastné meno.
Za zmienku stojí, že pravopisne je od roku 1991 najsprávnejší tvar „Ulica Česko-slovenskej armády“, ale v prípadoch uvedených v tomto článku sa nepoužíva.
Paulus Orosius

Paulus Orosius (385 – 420) bol kresťanský kňaz a historik, žiak svätého Augustína a súčasník svätého Hieronyma. Orosius, pôvodom z hispánskeho mesta Tarragona, našiel útočisko v Afrike po tom, ako ho invázia Vandalov prinútila utiecť z Iberského polostrova. Práve tu vznikli jeho najvýznamnejšie diela, medzi nimi "Historiarum Adversum Paganos Libri VII" (Sedem kníh dejín proti pohanom), v ktorej Orosius obhajoval kresťanov pred obvinením pohanov, že odklon od rímskych božstiev spôsobil vpád barbarov do ríše a jej rozvrat.
Život.
Počiatky literárnej dráhy Paula Orosia, ktorá ho najviac preslávila, súviseli s jeho útekom z Hispánie v roku 413 alebo 414, kedy sa utiekol k velikánovi svojej éry, Augustínovi z Hippo (dnes Annaba v Alžírsku). Tu napísal svoje prvé dielo, "Commonitorium de errore Priscillianistarum et Origenistarum" (Spis varujúci pred bludom Priscillianistov a Origenistov), ktoré súviselo s náboženskými rozpormi ohľadom Priscillianovho učenia v jeho domácej Hispánii. Ako Augustínov žiak bol roku 415 vyslaný do Palestíny za Hieronymom, ktorý sa zdržiaval v Betleheme.
Orosiova cesta na východ súvisela s iným rozkolom v Cirkvi súvisiacim s učením Pelagia. Po odsúdení pelaganiazmu na synode v Kartágo (411) sa uchýlil jeho hlásateľ v Palestína. Vo východných oblastiach ríše sa mu podarilo získať podporu, ktorú mu západ odoprel. Jeruzalemský patriarcha Ján zvolal na jún 415, ďalšiu synodu do Diospolu (dnes Lod v Izraeli), ktorá mala rozhodnúť o osude Pelagiovho učenia. Orosius tu predniesol niekoľko Augustínových spisov namierených proti Pelagiovi, ale bez väčšieho úspechu (známy je Pelagiov výrok vyslovený pri tejto príležitosti: "Et quis est mihi Augustinus. " – „Čo mi je po nejakom Augustínovi.“). Uspel iba v jednom – získal Jánov súhlas s tým, aby vyslal posolstvo a vyslancov do Ríma, k pápežovi Inocentovi.
Po neúspechu tejto misie sa Paulus Orosius vrátil do severnej Afriky, kde zomrel. Podľa historika Gennadia niesol so sebou relikvie prvého mučeníka svätého Štefana, ktoré sa takto dostali na Menorcu. Údajne tu poslúžili ako prostriedok obrátenia členov židovskej komunity na kresťanskú vieru.
Dielo.
Paulus Orosius je autorom troch diel:
"Historia adversum Paganos" sa skladá zo siedmich kníh, z ktorých prvých šesť pojednáva o svetových dejinách od Adama po Ježiša Krista. Siedma kniha je venovaná dejinám od vlády cisára Augusta do Orosiovej doby. Zdroje pre toto dielo boli jednak biblické knihy, jednak rímski historici Julius Caesar, Titus Livius, Justinus, Tacitus, Suetonius, Publius Annius Florus a Hieronymom vytvorený preklad Eusebia z Cézarei.
Οhlas Paula Orosia.
Pod označením "Hormesta", "Ormesta" alebo "Ormista" si Orosiov výklad dejín získal medzi kresťanmi veľkú popularitu. Tomu vďačíme i za dochovanie takmer dvoch stoviek rukopisov tohto diela. Orosiove Dejiny boli preložené mimo iné do staroangličtiny, a to samotným kráľom Alfrédom Veľkým, a do arabčiny, kde poslúžili ako dôležitý zdroj arabského historika Ibn Chaldúna.
Zdroj.
[[Kategória:Historici starovekého Ríma]]
Death Magnetic

Death Magnetic je desiaty štúdiový album americkej heavy-metalovej skupiny Metallica, ktorý vyšiel v septembri 2008 vo vydavateľstve Warner Bros. Records. Je to prvý album so súčasným basgitaristom Robertom Trujillom a zároveň prvý, ktorého producentom je Rick Rubin.
15. mája 2008 potvrdil Lars Ulrich, bubeník skupiny, že Metallica nahrala 11 skladieb, z dôvodu obmedzení fyzického média sa však na albume objavilo iba 10 z nich. Názov albumu bol zverejnený 14. júna prostredníctvom krátkeho videa na oficiálnych stránkach skupiny.
Prvým zverejneným singlom z albumu bola skladba „The Day That Never Comes“, ktorá mala premiéru 21. augusta 2008 prostredníctvom oficiálnej stránky a mnohých rádií po celom svete. Videoklip skupina nakrúcala s režisérom Thomasom Vinterbergom 31. júla 2008, neďaleko Los Angeles. Premiéru mal 1. septembra 2008.
25. augusta bola na oficálnych stránkach skupiny zverejnená druhá nová skladba – „My Apocalypse“. Po nej nasledoval 2. septembra 2008 tretí zverejnený singel „Cyanide“.
2. septembra 2008 album Death Magnetic unikol na internet. Dôvodom bol pravdepodobne predčasný začiatok predaja albumu v istej francúzskej predajni hudobných nosičov. Dodnes sa ho v USA predalo vyše 2,5 milióna kusov a celosvetový predaj prekročil 10 miliónovú métu.
Flavius Merobaudes

Flavius Merobaudes (5. storočie) bol rímsky básnik tvoriaci na sklonku Západorímskej ríše na dvore cisára Valentiniana III.. 
Merobaudov život sa podobá životu jeho veľkého predchodcu a vzoru, básnika Claudia Claudiana. Tak ako on, i Meorbaudes bol príkladom dvorského umelca, ktorý finančne závisel na svojich patrónoch, v tomto prípade na cisárovi a jeho mocnom generálovi Aetiovi. Merobaudes sa v svojej tvorbe výrazne inšpiroval Claudianom, a to natoľko, že jeho verše boli dlho mylne pripisované jeho predchodcovi. Básnikov talent mu získal na cisárskom dvore najvyššie pocty vrátane sochy, ktorá mu bola vztýčená vedľa Claudianovej sochy na Trajánovom fóre. 
Až do roku 1813 bol Merobaudes známy iba na základe jedinej zmienky v kronike jeho súčasníka Idacia, ktorá zmieňuje aj vztýčenie sochy na básnikovu počesť. V tomto roku bol v Ríme odkrytý podstavec k soche s nápisom datovaným rokom 435, ktorý odlavuje Flavia Merobauda a jeho zásluhy ako vojaka a básnika. O desať rokov nato filológ Barthold Georg Niebuhr objavil niekoľko latinsky písaných veršov na palimpsest e v kláštore svätého Gala v Švajčiarsku, autorom ktorých bol práve Merobaudes.
Jediné známe Merobaudovo dielo je jeho krátka báseň o dĺžke 30 hexametrov "De Christo" (O Kristovi). To by poukazovalo i na to, že Merobaudes bol kresťan.
Zygorhiza

Zygorhiza vyhynutý živočích radu veľrybotvaré. Patrí do skupiny primitívnych veľrýb, ktoré žili v Atlantickom oceáne pred 54 miliónmi rokov (eocén). Tento živočích bol asi 5 až 6 metrov dlhý, mal telo ako úhor, pomerne výrazný krk a štyri končatiny (dve z nich boli len akýmsi kostenými zákrpkami a zvonka ich nebolo vidieť).
Basilosaurus

Basilosaurus je druh vyhynutej veľryby, ktorý žil v období pred 40 až 34 miliónmi rokov v eocéne. Jeho skamenené pozostatky boli prvýkrát nájdené v štáte Louisiana v USA a boli mylne považované za pozostatky morského plaza, odtiaľ prípona "saurus". Dospelé jedince boli asi 25 metrov dlhé.
Basilosaurus sa považuje za bežného obyvateľa bývalého mora Tethys. Bol to jeden z najväčších zvierat žijúcich cez Paleogén.
Bol to vrcholový predátor, ktorý lovil žraloky, veľké ryby a iné morské cicavce, (pravdepodobne hlavným zdrojom potravy bol Dorudon .)
Mýto (okres Rokycany)

Mýto je mesto v Česku v okrese Rokycany v Plzenskom kraji. 1. januára 2012 tu žilo 1 523 obyvateľov, z toho 759 mužov a 764 žien, pričom priemerný vek v meste bol 42,1 roka (muži 41,3 roka, ženy 42,9 roka).
Cid

Cid môže byť:
CID môže byť:
Mýto (rozlišovacia stránka)

Mýto môže byť:
Bencúrova ulica

Bencúrova ulica je ulica:
Berlínska ulica

Berlínska ulica je ulica:
Sajjid

Sajjid (arab. "sajjid" - "pán") je oslovenie alebo čestný titul, ktorý prináleží mužským potomkom islamského proroka Mohameda v línii potomkov jeho dvoch vnukov Hasana ibn Alího a Husajna ibn Alího, synov Muhammadovej dcéry Fatimy Zahry a zaťa Alího ibn Abí Táliba.
Charkovská ulica

Charkovská ulica je ulica:
Helsinská ulica

Helsinská ulica je ulica:
Priscianus z Caesarie

Priscianus z Kaisareie, polatinsky Priscianus Caesariensis (prelom 5./6. storočia), bol rímsky gramatik činný v Konštantínopolie. Jeho dielo "Institutiones grammaticae" (Základy gramatiky) predstavuje most medzi antickou a stredovekou vzdelanosťou. Počas stredoveku slúžilo ako základná učebnica latinčiny.
Život.
Priscianus pochádzal z gréckeho prostredia, a ako napovedá jeho prívlastok, narodil sa a vyrastal v Kaisareii (Cézarei), hlavnom meste rímskej provincie Mauretania Caesariensis (dnes Cherchell v Alžírsku). Podľa Cassiodora vyučoval latinčinu v Konštantínopole. Na základe toho, že Priscianus venoval jedno zo svojich menších dielok cisárovi Anastasiovi (491 – 518), možno jeho život datovať do tohto obdobia.
Dielo.
"Institutiones grammaticae".
Priscianova príručka gramatiky, majúca úctyhodných 18 kníh, rozoberá v prvých 16 knihách latinskú fonológiu, morfológiu a lexikológiu, v dvoch záverečných knihách (ktorých rozsah však tvorí takmer tretinu celého diela) sa venuje syntaxi.
Gramatika vychádza zo starších prác Aelia Herodiana a Apollonia Dyskola. Priscianus navyše používa ako príklady jednotlivých gramatických javov mnohé citáty zo starších autorov, ktoré sa nám inak nedochovali – Ennia, Marca Pacuvia, Lucia Accia, Gaia Lucilia, Marca Porcia Catona a Terrentia Varrona.
Obľuba Priscianovej učebnice v stredoveku spôsobila, že sa dochovalo takmer 1000 rukopisov "Institutiones grammaticae". Niektoré rukopisy obsahujú iba prvých 16 kníh (bývajú označované ako tzv. "Priscianus maior"), iné naopak iba syntaktickú príručku (ako "Priscianus minor", býva uvádzaná spolu s "Ad Symmachum"). Najstaršie rukopisy pochádzajú z 9. storočia.
Menšie diela.
K Priscianovým menším výtvorom patria:
Priscus

Priscus, tiež známy ako Priscus z Pania v Trákii (5. storočie) bol rímsky diplomat a historik. Sprevádzal Maximina, vyslanca cisára Theodosia II. na dvor húnskeho kráľa Attilu roku 448. Počas panovania cisára Markiana (450 – 457) sa zúčastnil diplomatických misii v Arábii a Egypte. 
Z vlastných skúseností spísal Priscus osemdielne Dejiny, pravdepodobne zaoberajúce sa obdobím od vzostupu Attilu po vládu cisára Zenóna (433 – 474). Žiaľ, z jeho diela sa dochovali iba zlomky. Veľké časti sa dochovali v Jordanovom diele "Getica". Pre historikov je významný predovšetkým popis húnskeho kráľovského dvora a Attilu.
Monolitické jadro

Monolitické jadro je druh jadra operačného systému, ktorého všetok kód beží v rovnakom (jadrovom) pamäťovom priestore, ktorý sa anglicky označuje ako kernel space. Tým sa líši od takzvaného mikrojadra, ktoré väčšinu tradičných činností monolitického jadra, ako je napr. správa súborového systému, implementuje v procesoch, ktoré bežia v užívateľskom pamäťovom priestore (user space). 
Aj napriek tomu, že sú jadrá písané tak, aby bola činnosť jednotlivých subsystémov oddelená, sú jednotlivé časti veľmi silno previazané. Navyše, pretože zdieľajú rovnaký pamäťový priestor, môže chyba v jednom subsystéme zablokovať iný, alebo dokonca zhodiť celé jadro. Na druhej strane, pokiaľ je dbané na správnu implementáciu jednotlivých častí, je monolitické jadro veľmi efektívne.
Dynamické nahrávanie modulov.
Unixové jadro je typický príklad monolitického jadra a jeho pokračovatelia (FreeBSD, Linux alebo Solaris) nie sú iní. Na rozdiel od neho však pridávajú podporu pre nahrávanie modulov za behu, to znamená, že nie je potrebné reštartovať celý systém. Stačí nahrať potrebné moduly, ktoré sa pripoja do jadrového adresového priestoru. Termín monolitické jadro býva niekedy nesprávne používaný pre jadro bez podpory nahrávania modulov. 
Pri nahrávaní modulu dochádza k istému časovému oneskoreniu, ktoré je však minimálne.
Kupeckého ulica

Kupeckého ulica je ulica:
Sliačska ulica

Sliačska ulica je ulica:
Uralská ulica

Uralská ulica je ulica:
Bajkalská ulica

Bajkalská ulica je ulica:
Bebravská ulica

Bebravská ulica je ulica:
Gorkého ulica

Gorkého ulica je ulica:
Harmanecká ulica

Harmanecká ulica je ulica:
Klokočova ulica

Klokočova ulica je ulica:
Kopčianska ulica

Kopčianska ulica je ulica:
Krupinská ulica

Krupinská ulica je ulica:
Krymská ulica

Krymská ulica je ulica:
Ulica Ladislava Sáru

Ulica Ladislava Sáru je ulica:
Okrajová ulica

Okrajová ulica je ulica:
Palkovičova ulica

Palkovičova ulica je ulica:
Púpavová ulica

Púpavová ulica je ulica:
Silvánska ulica

Silvánska ulica je ulica:
Slatinská ulica

Slatinská ulica je ulica:
Toplianska ulica

Toplianska ulica je ulica:
Topoľčianska ulica

Topoľčianska ulica je ulica:
Trnavská cesta

Trnavská cesta je ulica:
Šancová ulica

Šancová ulica je ulica:
Žitavská ulica

Žitavská ulica je ulica:
Platobná karta

Platobná karta je platobný prostriedok bezhotovostného platobného styku, ktorý majiteľovi umožňuje vyberať hotovosť (z bankomatu, na pobočke banky), a uhrádzať platby za tovary a služby (pomocou platobného terminálu, imprintera). Ide o plastovú kartu štandardizovanej veľkosti vybavenú magnetickým kódom (pásikom) alebo čipom. Vydavateľom platobnej karty je banka, resp. iná finančná inštitúcia. 
Podoba a ochranné prvky platobných kariet.
Platobná karta má štandardizovaný rozmer 85,595 mm x 53,93 mm x 0,76 mm a je vyrobená zo 4 až 5 PVC fólií. Záleží, či je karta určená na bezkontaktnú platbu, alebo nie. Prostredná vrstva obsahuje anténu (normálne ju nie je vidno), okolo nej sú z oboch strán fólie s grafickým dizajnom a nakoniec najvrchnejšia vrstva je krycia fólia. Všetky vrstvy sú spolu zlaminované. 
Základným identifikačným prvkom platobnej karty je jej jedinečné výrobné číslo, ktoré je uvedené na prednej strane, v dolnej polovici karty. Pod týmto číslom je uvedená platnosť karty v tvare „MM/RR“ a meno držiteľa karty. Na prednej strane sa dnes už bežne nachádza aj čip, v ktorom sú uvedené identifikačné údaje karty. Na rozdiel od magnetického prúžku sú dáta v čipe menej náchylné na poškodenie. 
Na zadnej strane karty sa nachádza magnetický prúžok, v ktorom sú uvedené identifikačné údaje karty. Pod magnetickým prúžkom sa nachádza pole určené na vzorový podpis držiteľa karty. V prípade, že vydavateľ karty umožňuje použitie karty pri platbách cez internet, nachádza sa na zadnej strane na podpisovom poli aj kontrolné číslo, tzv. CVC kód (z angl. "Card Verification Code"), resp. CVV kód (z angl. "Card Verification Value"). Posledné trojčíslie slúži ako dodatočný ochranný prvok pred zneužitím karty pri internetovej platbe.
Vzhľadom na rozširujúce možnosti použitia a čoraz častejšie používanie platobných kariet sa neustále pracuje na zdokonaľovaní ochrany platobných kariet pred zneužitím.
Kreditná karta

Kreditná karta je druh platobnej karty, opak debetnej karty. Je to platobná karta s prideleným kreditom poskytnutým bankou alebo inou úverovou spoločnosťou, možným na prečerpanie. Zväčša sú tieto prostriedky bankou neúročené nejakú vopred stanovenú dobu, dokedy je možné úverový rámec splatiť bez akéhokoľvek úročenia. Táto doba sa volá bezúročné obdobie. Nad tento časový rámec sa musí splatiť aspoň vopred dohodnutá minimálna splátka a rozdiel prečerpanej sumy sa úročí vopred dohodnutou úrokovou sadzbou. 
Je určená predovšetkým na platby u obchodníkov, a na výbery peňazí z bankomatov. Hotovostné výbery z bankomatov sú však zväčša úročené okamžite.
Bezúročné obdobie sa pri kreditných kartách pohybuje najčastejšie v rozmedzí 40 až 55 dní. Dĺžka bezúročného obdobia ovplyvňuje dátum splatnosti. Využiť bezúročné obdobie znamená splatiť všetko, čo bolo kartou zaplatené v priebehu jedného mesiaca do istého dňa ďalšieho mesiaca. 
Príklad:
Na kreditnej karte máte bezúročné obdobie 50 dní. Aby ste využili toto bezúročné obdobie, musíte všetky nákupy zaplatené kartou v januári (neplatí pre výbery z bankomatov) splatiť najneskôr do 19. februára. Posledný dátum platnosti bezúročného obdobia vypočítate jednoducho - keďže január má 31 dní, ostáva 19 dní z februára pre využitie bezúročného obdobia. Dôležité je ešte poznamenať, že 19. februára by mala byť vaša úhrada už pripísaná v prospech karty. 
Splátky pri kreditkách sú väčšinou nastavené 2 rôznymi spôsobmi:
Výhodou prvého typu minimálnej splátky (tzv. fixnej splátky) je to, že je stále rovnaká a nezávisí od vyčerpanej sumy z karty. Úhradu tohto typu splátky môžete automatizovať napr. formou zriadenia trvalých príkazov na vašom bežnom účte. Druhým typom splátky je tzv. variabilná splátka, ktorá sa každý mesiac mení a závisí len od vyčerpanej sumy na vašej karte. Ak bude variabilná splátka napríklad vo výške 5% z dlžného zostatku a z karty budete mať vyčerpaných 1000 EUR, variabilná splátka bude 50 EUR. Ak budete mať ďalší mesiac z karty vyčerpaných 1500 EUR, variabilná splátka bude 75 EUR.
Špeciálnym typom kreditných kariet sú tzv. co-brandované kreditné karty, ktoré vydávajú banky v spolupráci s partnermi z komerčnej sféry. Súčasťou týchto kariet býva vernostný program a sú určené klientom partnera.
Drevosplyňovací kotol

Drevosplyňovací kotol je kotol pre ústredné kúrenie, resp. ohrev vody na pevné palivo. Spaľovanie je riešené podobne, ako pri výrobe generátorového plynu, generátorovým splyňovaním pevného paliva (obvykle dreva) pri teplote cca 1 000 °C a jeho následné spálenie v horáku s núteným obehom vzduchu. Pevné palivo sa mení na plynné, ktoré sa následne spaľuje.
Horenie je dvojfázové. Drevosplyňovací kotol sa skladá z dvoch nad sebou uložených spaľovacích komôr. Najprv dôjde v primárnej spaľovacej komore k primárnemu spaľovaniu - splyňovaniu, čiže uvoľňovaniu plynných horľavých zložiek z dreva. Vznikajúce drevné plyny sa nasávajú do horáka sekundárnej spaľovacej komory, kde optimálne prehoria pri vysokej teplote s primiešaným sekundárnym vzduchom (vzduch sa obvykle predohrieva).
Tento systém spaľovania je ekonomickejší, ako spaľovanie pevného paliva klasickým horením. Úspora paliva dosahuje rádovo 40%, pričom je nízka emisia spalín, čím majú menší negatívny dopad na životné prostredie. Kotly majú vysokú účinnosť (až do 90%). Vyššia účinnosť má za následok nižšiu spotrebu paliva. Výhodou je aj nižšia tvorba popola, z čoho vyplývajú nižšie nároky na údržbu kotla.
Takýmto spôsobom je možné spaľovať akékoľvek pevné palivo produkujúce plyn - drevo (aj hrubé kusy), štiepky, uhlie, biomasu, obilie, slamu a pod. Výhodou je aj možnosť elektronickej regulácie procesu spaľovania a ohrevu.
Podmienky spaľovania.
Vlhkosť v dreve znižuje teplotu horenia. Optimálne je drevo spaľovať pri čo najnižších teplotách – pyrolýza, v prvotnom spaľovaní, s minimálnym prístupom vzduchu (dymyvé horenie). Vzniká tu oxid uhoľnatý. 
V druhotnom spaľovaní prehorí oxid uhoľnatý na oxid uhličitý (v časti F a H). Takéto spaľovanie má vyššiu účinnosť, pretože časť okruhu neobsahuje vodu, spomaľujúcu horenie. Tento systém zvýši účinnosť o 7 - 15%.
Ak výfukové plyny tepelnou výmenou zvýšia teplotu prívodného vzduchu, účinnosť kotla je ešte vyššia. (Táto možnosť väčšinou nie je využívaná).
Gede

Gede je v súčasnosti neaktívny stratovulkán, nachádzajúci sa na indonézskom ostrove Jáva asi 60 km južne od hlavného mesta Jakarta, z ktorého je vidieľný. V okolí sa sa nachádzajú ďalšie tri mestá - Cianjur, Sukabumi a Bogor. Sopka predstavuje komplex dvoch stratovulkánov - "Gede" (2 958 m) a "Pangrango" (3 019 m). Pôvodcom všetkých historicky evidovaných erupcií je mladší člen komplexu Gede. Posledná aktivita bola zaznamenaná v roku 1957.
State Farm Arena

State Farm Arena (starší názov: Philips Arena) je športový štadión v meste Atlanta v Georgii. Bol postavený pre hokejový tím Atlanta Thrashers v roku 1999 na mieste bývalého Omni Colisea.
Výstavba štadióna sa začala v roku 1997 zbúraním Omni Colisea. Hlavným dôvodom stavby State Farm Arena bol fakt, že sa hokejisti znova vrátili po 21 rokoch do Atlanty, ale stará aréna nevyhovovala.
NHL 09

 
NHL 09 - osemnáste pokračovanie hry a zároveň posledný ročník NHL na PC a PS2 vydaných od Sport Lunch. Na konzoly PS3 a Xbox 360 vyšla hra 12. septembra, 2008. Na PC 30. októbra, 2008 a PlayStation 2 4. novembra, 2008 . Zápasy komentujú Gary Thorne a Bill Clement na konzolách PS3 a Xbox 360. Na ostatných konzolách komentujú zápasy Jim Hughson a Craig Simpson. V čestine komentujú zápasy Robert Záruba a Petr Vichnar. V slovenčine komentujú zápasy Marcel Merčiak a Mária Pietrová.
Afraid To Shoot Strangers

„Afraid To Shoot Strangers“ je skladba britskej metalovej skupiny Iron Maiden. Objavila sa prvýkrát na štúdiovom albume "Fear of the Dark" (1992), ako tretia skladba. 
Skladba sa považuje za jednu z najlepších od tejto skupiny, a je známa pre svoju myšlienku a hudobné spracovanie. Reaguje na vojenskú operáciu Púštna búrka, vedenú proti Iraku.
Autorom skladby je Steve Harris, ktorý ma na svedomí väčšinu textov skupiny Iron Maiden. Pieseň bola často hrávaná na koncertoch do návratu Brucea Dickinsona.
Como Estais Amigos

„Como Estais Amigos“ je skladba britskej metalovej skupiny Iron Maiden. Objavila sa prvýkrát na štúdiovom albume Virtual XI (1998), ako posledná, ôsma skladba. 
Skladba patrí medzi viac baladické skladby tejto skupiny, je naspievaná bez hlavného speváka (Bruce Dickinson v tom čase pracoval na sólových projektoch) a je obľúbená. Napriek tomu sa nedostala na žiadnu výberovku a nebola hraná naživo na žiadnom väčšiom koncerte. Skladba reaguje na vojnu o Falklandské ostrovy medzi Argentínou a Veľkou Britániou.
Autormi skladby sú Blaze Bayley a Janick Gers.
Patuha

Patuha je neaktívny stratovulkán, nachádzajúci sa indonézskom ostrove Jáva. Vrchol prevažne andezitového vulkánu je ukončený dvoma krátermi. V juhovýchodnom kráteri sa nachádza menšie jazierko a taktiež sa v ňom ťaží síra. Celkový vek vulkánu sa odhaduje na neskorý pleistocén, vek poslednej erupcie nie je známy.
Samuel Dumoulin

Samuel Dumoulin (* 20. august 1980, Vénissieux, Francúzsko) je francúzsky profesionálny cyklista. V súčasnosti preteká za tím Ag2r-La Mondiale. Je známy ako špurtér. Patrí medzi najnižších súčasných cyklistov. Meria 159 cm (na Tour de France 2006 bol najnižší) a váži 56 kg.
Umiestnenie na pretekoch Grand Tour.
N = nedokončil
Centrálna ulica

Centrálna ulica je ulica:
Nemocničná ulica

Nemocničná ulica je ulica:
Národná ulica

Národná ulica je ulica:
Vonkajšie Západné Karpaty

Vonkajšie Západné Karpaty je geomorfologická subprovincia Západných Karpát v Rakúsku, Česku, Poľsku a na Slovensku. Nachádzajú sa na západnej a severnej, teda vonkajšej strane Karpát. Najvyšší vrchol tejto časti Karpát je Babia hora ().
Delenie.
K Vonkajším Západným Karpatom patria tieto geomorfologické celky:
Geológia.
Vonkajšie Západné Karpaty, v geologickej terminológii je ekvivalentom tohto pomenovania aj označenie externidy, polonidy alebo beskydikum tvoria dve odlišné pásma a v ich predpolí sa nachádza čelná predhlbeň. Vonkajšie tzv. flyšové pásmo tvoria prevažne vrchnokriedové až oligocenne príkrovy, tvorené turbiditnými morskými sedimentami, v ktorých sa striedajú prevažne pieskovce a ílovce, v menšej miere aj zlepence, tzv. flyš. Vnútornú časť, miestami prekrytú flyšom tvorí geologicky komplikované bradlové pásmo. Ide o komplikovanú tektonicky výrazne porušenú oblasť oddeľujúcu Vonkajšie a Centrálne Západné Karpaty. Pásmo nesie známky oboch oblastí. Najvýznamnejšie črty bradlového pásma sú eróziou vypreparované šošovky jurských až spodnokriedových vápencov, ktoré sú miestami tektonicky oddelené od svojho slienitého alebo flyšového obalu.
Tour de France 2008

Tour de France 2008 bola v poradí už 95. Tour de France. Tento ročník sa konal od 5. júla do 27. júla 2008. Preteky boli odštartované v meste Brest a skončili sa pod parížskym Víťazným oblúkom. 
Celá trať je dlhá 3 559,5 km a je rozdelená do 21 etáp. Celkovo je 10 miest nových na mape Tour.
Sweet About Me

„Sweet About Me“ je druhý singel austrálskej speváčky-skladateľky Gabrielly Cilmi z jej debutového albumu "Lessons to Be Learned" (2008). Skladba bola použitá v Európskych reklamách na výrobky Sure a Dove a tiež na značku Rexona v Brazílii.
Dňa 21. decembra 2009 oznámila organizácia PRS for Music, že „Sweet About Me“ bola najhranejšou skladbou roka 2009 v Spojenom kráľovstve.
Kompozícia.
„Sweet About Me“ je popová skladba, ktorá obsahuje vokálne prvky blues a soulu. Tiež obsahuje ľahký electro beat, prepojený s jej popovou produkciou a "retro-znejúce" moderné témy. Skladba bola rôzne hodnotená kritikmi. Podľa publikácie na Musicnotes.com od Alfred Music, je skladba „Sweet About Me“ napísaná v tónine C dur s tempom 132 úderov za minútu. Vokálny rozsah Gabrielly Cilmi je v rozmedzí G3 až C5.
Gabriella Cilmi použila v skladbe láskavé a zároveň hrubé vokály, ktoré sú klamlivým kontrastom medzi jej pokročilým spevom a pritom jej mladému veku. Jej vokálny výkon v skladbe je skôr podobný výkonu hudobných skupín ako sólového interpreta. Cilmi potvrdila, že zvuk skladby je produktom skúsenosti produkčnej skupiny Xenomania. Hudobne je skladba prirovnávaná k singlu „Rehab“ od Amy Winehouse, pre jej podobnú kompozíciu a vplyvy soulu a swingu.
Úspech v rebríčkoch.
Dňa 9. marca 2008 debutovala skladba „Sweet About Me“ v britskom rebríčku UK Singles Chart na 68. mieste a za dva týždne sa dostala na vrcholné 38. miesto. Dňa 14. apríla sa dostala na 1. miesto v austrálskom rebríčku ARIA a získala platinovú platňu za predaj 70 000 kópií singlu. Prvé miesto dosiahla opäť 19. mája, keď jej debutový album dosiahol 2. miesto v rebríčku albumov.. 
Tým sa stala najmladšou Austrálčankou, ktorá sa dostala na vrchol hitparád, čím prebila aj víťazku austrálskej Superstar Casey Donovanovú iba o 19 dní. Dňa 20. apríla 2008 sa opäť vrátila do britského rebríčka UK Singles Chart na vyššiu, 34. pozíciu a neskôr sa dostala na 6. miesto.
Wayang-Windu

Wayang-Windu je neaktívny vulkanický komplex pozostávajúci z dvojice lávových dómov ("Wayang" a "Windu") štvrtohorného veku, nachádzajúci sa na ostrove Jáva asi 40 km južne od mesta Bandung. V 750 m širokom vrcholovom kráteri dómu Wayang sa nachádzajú aktívne fumaroly. Vek poslednej erupcie komplexu nie je známy, oblasť komplexu je predmetom intenzívneho geotermálneho prieskumu.
Supercopa de España

Supercopa de España je španielska futbalová súťaž medzi víťazom La Ligy a víťazom Copa del Rey. V minulosti bola známa ako "Copa de Oro Argentina" a neskôr tiež pomenovaná "Copa Eva Duarte" (po Eve María Duarte de Perón, Evite). Od roku 1982 nesie názov Supercopa de España.
V ročníku 2007 sa v zápasoch o pohár pre víťaza Supercopa de España stretli Sevilla FC a Real Madrid. Víťazom sa stala Sevilla FC po výhrách 1:0 na domácom štadióne v Seville a 5:3 19. augusta 2007 na štadióne Santiago Bernabéu v Madride.
Malabar

Malabar môže byť:
Fear of the Dark (skladba)

„Fear of the Dark“ je skladba britskej metalovej skupiny Iron Maiden. Objavila sa prvýkrát na štúdiovom albume "Fear of the Dark" (1992), ako posledná skladba. Podľa nej je pomenovaný celý album.
Skladba sa považuje za najlepšiu od tejto skupiny a jednu z najlepších skladieb 90. rokov vôbec. Pieseň je hrávaná na každom koncerte skupiny od roku 1992.
Autorom skladby je Steve Harris, ktorý ma na svedomí väčšinu textov skupiny Iron Maiden. Skladba bola niekoľkokrát braná ako inšpirácia pre iné hudobné skupiny.
Graveworm.
Najznámejšia cover verzia pochádza od skupiny Graveworm. Upravená skladba bola pridaná na album Scourge of Malice. V porovnaní s originálnou skladbou sú pridané husle a hlas v štýle melodického black metalu.
Malabar (sopka)

Malabar je neaktívny, masívne zalesnený stratovulkán, nachádzajúci sa na indonézskeho ostrova Jáva asi 35 km južne od mesta Bandung a 5 km severne od komplexu Wayang-Windu. Masív 2 343 m vysokého vulkánu je tvorený prevažne andezitmi a bazaltami, vek poslednej erupcie sa odhaduje na začiatok holocénu.